news_article: Tampereen Ilves katkaisi tiistaina viiden ottelun mittaisen tappiosarjansa jääkiekon SM-liigassa. Puolustaja Cory Murphyn jatkoajalla ajassa 60.48 ampumalla maalilla Ilves kaatoi Oulun Kärpät 4–3 (2–3, 0–0, 1–0, 1–0). Murphy ampui kiekon komealla lämärillä aivan maalivahti Pekka Rinteen vartioiman oululaismaalin ylänurkkaan.
  Ilves pinnisti itsensä jatkoajalle aivan viime hetkellä. Varsinaisen peliajan päätössekunnilla isäntien kapteenin Raimo Helmisen nollakulmasta, lähes laidan vierestä ampuma kiekko livahti Kärppien maalin etukulmasta sisään. Helmisen 3–3-tasoituksen syntyhetkellä tupsukorvat pelasivat ilman maalivahtia.
  – Hain irtokiekon kulmasta ja ammuin sen vain maalille. Siitähän se maalin etukulmasta taisi maalivahdin patjan kautta lurpsahtaa sisään, Raimo Helminen kuvaili tärkeää tasoitusosumaansa.
  SM-liigan runkosarjan voittoa tavoitteleva Kärpät oli voittaa tiistain kamppailun maalivahtinsa Pekka Rinteen ansiosta. Rinne pelasi erinomaisen pelin. Toisessa erässä Ilves sai pelata peräti yhdeksän minuuttia ylivoimalla, mutta Rinteen hyvät torjunnat pitivät Kärpät johdossa.
  Kärppien puolustaja Martin Stepanek sai toisen erän alkuhetkillä viiden minuutin jäähyn korkeasta mailasta ja joutui suihkuun. Päätöserässä Rinne torjui viimeisellä minuutilla Ilveksen Ville Leinon avopaikasta ampuman laukauksen vielä hyvin, mutta Helmisen tasoittava sutaisu meni harmittavasti maaliin.
  – Vaikka saatiinkin piste, niin nyt tuntuu pahalta, kun ottelu kääntyi lopussa tuolla tavalla, Pekka Rinne murehti.
  Liikkuvaksi joukkueeksi mainostettu Kärpät pelasi Tampereella kumman passiivisesti. Oululaisilta nähtiin vain pari tehokasta läpisyöksyä, joista laiturit Petr Tenkrat ja Vladimir Machulda tekivät maalit mieheen.
  Oululaisten puolustuspeli oli huonoa. Kärppien puolustajat hukkasivat kiekot omalla alueella aivan liian helposti. Myös hyvänä kahden suunnan pelaajana tunnetulta keskushyökkääjältä Jari Viuhkolalta puuttui nöyryyttä purkaa kiekko omalta puolustusalueelta riittävän varmasti.
  Ilveksellä ei luistin kulkenut tiistaina odotetun liukkaasti. Joukkueen taistelutahto ja loppuun asti yrittäminen palkittiin kuitenkin tärkeällä voitolla. Joukkueen voitto merkitsi sitä, että tamperelaiset nousivat nyt runkosarjassa kuudenneksi. Ilveksen suora pääsy pudotuspeleihin - runkosarjan kuuden parhaan joukkoon sijoittuminen - ratkeaa torstain JYP- ja perjantain Jokerit-kamppailuissa.
  Tamperelaiset antoivat Kärpille melkoisesti tasoitusta. Ilveksen avainpelaajista laiturit Erkki Rajamäki (nivusrevähdys) ja Timo Peltomaa (polvivamma) sekä puolustaja Kaspars Astashenko (rannevamma) olivat poissa kokoonpanosta. Oulun Kärpät kohtaa jo keskiviikkona kotihallissaan Raksilassa Turun Palloseuran. Kamppailun voittaja on lähellä runkosarjan voittoa.
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events: game result goal penalty goal penalty goal goal goal penalty penalty penalty penalty penalty penalty penalty goal goal saves saves
events: Tampereen Ilves kaatoi Oulun Kärpät 4–3 (2–3, 0–0, 1–0, 1–0). Petr Tenkrat ja Vladimir Machulda tekivät Kärpille maalin mieheen. E4 Kärppien Martin Stepanek sai toisen erän alkuhetkillä viiden minuutin jäähyn ja joutui suihkuun. Varsinaisen peliajan päätössekunnilla isäntien Raimo Helmisen kiekko meni Kärppien maaliin. Helmisen 3–3-tasoituksen syntyhetkellä tupsukorvat pelasivat ilman maalivahtia. Cory Murphy teki voittomaalin jatkoajalla ajassa 60.48. Kärppien Pekka Rinne pelasi 43 torjunnan pelin.
events: Ilves
events: Kärpät
events: 4–3 0–1 0–2 1–2 2–2 2–3 3–3 4–3
events: 2–3 0–0 1–0 1–0
events: score with an empty net
events: Ilkka Mikkola Juha-Pekka Haataja Petr Tenkrat Ville Snellman Mikko Suvanto Jukka-Pekka Laamanen Vladimir Machulda Martin Stepanek Mika Pyörälä Mikko Lehtonen Jukka-Pekka Laamanen Mikko Myllykoski Marek Vorel Mikko Lehtonen Raimo Helminen Cory Murphy Juha Pitkämäki Pekka Rinne
events: Pekka Saarenheimo Henrik Juntunen
events: Brett Lievers
events: Ismo Siren Ville Snellman
events: Ville Leino Shayne Toporowski
events: Mikko Lehtonen
events: Raimo Helminen Vesa Viitakoski
events: guest guest guest home home home guest guest guest guest home guest home guest home home home guest
events: Kärpät Kärpät Kärpät Ilves Ilves Ilves Kärpät Kärpät Kärpät Kärpät Ilves Kärpät Ilves Kärpät Ilves Ilves Ilves Kärpät
events: 4.56 5.11 7.15 7.31 13.13 14.27 15.19 21.03 30.21 35.09 38.11 46.31 49.23 56.4 59.59 60.48
events: 2 2 5+20 2 2 2 2 2 2
events: 25 43